CELEX: 32019R1207
Language: el
Date: 2019-07-15 00:00:00
Title: Εκτελεστικός κανονισμός (ΕΕ) 2019/1207 του Συμβουλίου, της 15ης Ιουλίου 2019, για την εφαρμογή του κανονισμού (ΕΕ) 2017/1509 σχετικά με περιοριστικά μέτρα κατά της Λαοκρατικής Δημοκρατίας της Κορέας

17.7.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 191/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/1207 ΤΟΥ ΣΥΜΒΟΥΛΙΟΥ
         της 15ης Ιουλίου 2019
         για την εφαρμογή του κανονισμού (ΕΕ) 2017/1509 σχετικά με περιοριστικά μέτρα κατά της Λαοκρατικής Δημοκρατίας της Κορέας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2017/1509 της 30ής Αυγούστου 2017 για την επιβολή περιοριστικών μέτρων κατά της Λαοκρατικής Δημοκρατίας της Κορέας και για την κατάργηση του κανονισμού (ΕΚ) αριθ. 329/2007 (1), και ιδίως το άρθρο 47 παράγραφος 2,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 30 Αυγούστου 2017, το Συμβούλιο εξέδωσε τον κανονισμό (ΕΕ) 2017/1509.
                  
               
                     (2)
                  
                  
                     Σύμφωνα με το άρθρο 47α παράγραφος 1 του κανονισμού (ΕΕ) 2017/1509, το Συμβούλιο επανεξέτασε του καταλόγους κατονομαζομένων προσώπων και οντοτήτων που περιλαμβάνονται στα παραρτήματα XV, XVI, XVII και XVIII του εν λόγω κανονισμού.
                  
               
                     (3)
                  
                  
                     Ένα πρόσωπο που περιελήφθη στα παραρτήματα XIII και XV θα πρέπει να διαγραφεί από το παράρτημα XV. Η καταχώριση που αφορά μια οντότητα η οποία περιλαμβάνεται στο παράρτημα XVI πρέπει να αναπροσαρμοσθεί.
                  
               
                     (4)
                  
                  
                     Επομένως, τα παραρτήματα XV και XVI του κανονισμού (ΕΕ) 2017/1509 θα πρέπει να τροποποιηθούν αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα παραρτήματα XV και XVI του κανονισμού (ΕΕ) 2017/1509 τροποποιούνται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 15 Ιουλίου 2019.
            
               
                  Για το Συμβούλιο
               
               
                  Η Πρόεδρος
               
               F. MOGHERINI
            
         
         
            (1)  ΕΕ L 224, 31.8.2017, σ. 1.
      
      
         
            ΠΑΡΑΡΤΗΜΑ
            Ο κανονισμός (ΕΕ) 2017/1509 τροποποιείται ως εξής:
            
                        1.
                     
                     
                        Στο παράρτημα XV το τμήμα α) («Φυσικά πρόσωπα που κατονομάζονται σύμφωνα με το άρθρο 34 παράγραφος 4 στοιχείο α») τροποποιείται ως εξής:
                        
                                    α)
                                 
                                 
                                    Η καταχώριση 30, που αφορά τον RI Pyong Chol (έτος γεννήσεως 1948), διαγράφεται·
                                 
                              
                                    β)
                                 
                                 
                                    οι υπόλοιπες καταχωρίσεις αριθμούνται εκ νέου 1 έως 27.
                                 
                              
                  
                        2.
                     
                     
                        Στο παράρτημα XVI το τμήμα β) («Νομικά πρόσωπα, οντότητες και φορείς»), η καταχώριση που αφορά την ακόλουθη οντότητα αντικαθίσταται από το ακόλουθο κείμενο:
                        
                                    «3.
                                 
                                 
                                    Maritime Administrative Bureau
                                    άλλως North Korea Maritime Administration Bureau ή Maritime Administration of DPR Korea
                                 
                                 
                                    
                                                Διεύθυνση: Ryonhwa-2Dong, Central District, Pyongyang, DPRK
                                             
                                          
                                                PO Box 416
                                             
                                          
                                                Τηλ. 850-2-18111 εσωτ. 8059
                                             
                                          
                                                Φαξ: 850 2 381 4410
                                             
                                          
                                                διεύθυνση ηλεκτρονικού ταχυδρομείου: mab@silibank.net.kp
                                             
                                          
                                                ιστοσελίδα: www.ma.gov.kp
                                             
                                          
                                 
                                    16.10.2017
                                 
                                 
                                    Η Maritime Administrative Bureau συνέβαλε στην αποφυγή των κυρώσεων που επέβαλε το Συμβούλιο Ασφαλείας των Ηνωμένων Εθνών, μεταξύ άλλων μετονομάζοντας και επανεγγράφοντας περιουσιακά στοιχεία καταχωρισμένων οντοτήτων και παρέχοντας πλαστά έγγραφα σε σκάφη που υπόκεινται σε κυρώσεις των Ηνωμένων Εθνών.»